text: Privat hjemmehjælpsfirma krakket
  28 februar 2014 kl. 16.30
  Det private hjemmehjælpsfirma Caregruppen ApS indgav lige over middag fredag konkursbegæring - og det betyder at 470 ældre i Kolding, Vejle og Fredericia kommuner mister deres private hjemmepleje og hjemmehjælp.
  Alle tre kommuner har iværksat et beredskab, der sikrer, at alle ældre, der har brug for pleje vil få de nødvendige besøg i løbet af weekenden.
  Caregruppen ApS har oplyst, at de fortsætter hjemmehjælp til og med mandag den 3. marts 2014 , men kommunerne er i tæt kontakt med firmaet i tilfælde af, at Caregruppens ansatte udebliver efter meddelelsen om konkurs.
  Der er særlig fokus på de ældre, som modtager daglig pleje, mens de ældre, der kun køber praktisk bistand hos Caregruppen først vil blive taget hånd om efter weekenden.
  Kolding har 250 ældre, der er kunder hos Caregruppen- i Fredericia er tallet 192 og i Vejle 133 ældre.
  